Riigikogu võttis täna vastu muudetud kujul seaduse, mida on hakatud nimetama ka pronksiöö seaduseks. President jättis selle esialgu välja kuulutamata. Täna aga võeti seadus uuesti vastu.  Saatekülalise Uudo  Timmiga Eesti Terioloogia Seltsist räägime metsloomade lisasöötmisest - on see hea või on sel ka halvad küljed? Juttu tuleb ka metsloomade marutaudivastasest vaktsineerimisest.  Eestis on õpetajaharidust antud 90 aastat. Missugune on õpetaja roll tänapäeval ning kuidas see muutub, sellest räägime Tallinna Ülikooli Haapsalu Kolledži direktori Eve Eisenschmidtiga.  Käes on luuletaja Anna Haava 145. sünniaastapäev. Uurime, kuidas jäädvustatakse Palal luuletaja mälestust.  Välisteemad: Hannes Hanso  selgitab Hiina-Vene suhteid ja Shanghai koostööorganisatsiooni tulevikku. Kaitseminister Jaak Aaviksooga vestleme Suurbritannia peaministri Gordon Browni eilsest esinemisest parlamendis, kus ta lubas briti vägede arvu Afganistanis suurendada.Rain Kooli toob uudiseid Soomest.    Foto: Postimees/Scanpix